Boer Genocide: 07-Mar-2010
Volksverkiesingsdatum: 31 Mei 2011
Daar's 'n nasie te lei, daar's 'n stryd te stry, daar's werk!
Daar's nie na guns of eer te kyk,
daar's nie na links of regs te wyk,
daar's net te swyg en aan te stryk - Komaan!
- Jan Celliers
Paul Kruger skryf namens die Volksraadverkiesingskommissie: “Op Saterdag 23 Januarie 2010 het die VVK onder die uiters bekwame leiding van Mnr. Dolf Buitendag 'n strategiese beplanningsessie gehou; bygewoon deur die Sentrale Komitee, Verkiesing Streek-Koördineerders vanoor die hele land; asook ander belangstellendes - waaronder die nimlike en skerpsinnige Professor Adriaan Pont.
Die VVK fasiliteer die verkiesing van 'n volksraad vir ons volk. Hierdie Facebookgroep is 'n forum waar geregistreerde kiesers bymekaar kan kom om "die praktiese uitvoering van die VVK se opdrag om ‘n volksverkiesing te fasiliteer’. Enige inligting wat nie verband hou met hierdie onderwerp nie, kan gevind word op die Vrae en Antwoorde blad van die VVK:
Organisasies wat steun aan die VVK verleen kan in 2 kategoriee gelys word:
1. Organisasies wat aktiewe bydraes verleen om die verkiesing te help realiseer: Radio Pretoria HNP Verkenners Bravoland Majuba Boerevolktrust TABOK Volkshulp 2000 ...
2. Organisasies wat die werksaamhede van die VVK goedgesind is en wie se lede by die Volksverkiesings-werksaamhede ingeskakel is; hoewel die organisasie as sulks nie aktiewe bydraes lewer nie (sluit in die res van die ander ongeveer 20 organisasies geaffilieer by die Afrikaner Front) Onder andere; Afrikaner Kultuurbond Afrikaner Volkseie Sport Aksie Vrouekrag AWB. Boerekommandokorps Bybel en Volk Genootskap vir Afrikaner Simbole Genootskap vir die Handhawing van Afrikaans Koördinerende Afrikanerraad Nasionale Belastingbetalersunie Reddingsdaad onderwysbond, Stigting vir Nasionale Minderhede Studiegroep vir Eietydse Geskiedenis TLU SA Tussentydse Afrikanerraad Volkseie Museumraad.
Die beplanningsessie vorm 'n waterskeiding in VVK-beplanning tot dusver; aangesien besluit is om wel 'n verkiesingsdatum asook beoogde kieser-getalle vas te stel – alles aspekte waaraan die VVK homself tot dusver nie wou vasbind nie. Daar is egter gevoel dat die uitdagings in die oë gekyk moet word en teiken-getalle en teiken-datums vasgestel moet word, sodat almal van ons vaster doelwitte het om heen te werk.
'n Reusagtige hoeveelheid werk is in die loop van die beplanningsessie geïdentifiseer; en die doelwitte wat gestel is kom neer op die volgende:
*Beoogde aantal kieser-registrasies: minimum van 200,000 – 250,000 persone.
*Aankondiging van verkose Volksraad: 31 Mei 2011 (laasgenoemde datum sal ook die 50-jarige herdenking wees van die totstandkoming van die Republiek van Suid-Afrika op 31 Mei 1961) Lees ook: Wat moet op ‘n volksraadkandidaat se cv staan?
Bogenoemde impliseer die volgende afsnydatums:
*kieser-getalle op 60 000 - kerf teen 30 Junie 2010.
*kieser-getalle op 150 000 - kerf teen 31 Desember 2010.
*kieser-getalle op 200 duidend tot 250 duisend teen 27 April 2011
*afsnydatum vir nominasies as kandidate: 4 Maart 2011.
*afsnydatum vir kieser-registrasies: 27 April 2011.
*Verkiesing om plaas te vind op 20 & 21 Mei 2011.
*Aankondiging van Volksraadslede en aflegging van ampsbeloftes deur Volksraadslede op 31 Mei 2011.
Sluit aan by Facebook: adres: http://www.facebook.com/event.php?eid=268086507970#!/group.php?gid=48129031422
Die volgende is geïdentifiseer as take wat deurlopend uitgevoer sal moet word in voorgenoemde proses:
*Verspreiding van inligting.
*Intensiewer veldtog tot werwing van befondsing.
*Aanstelling van verdere Registrasie Beamptes.
*Terugvoer aan geregistreerde kiesers.
*Vergaderings van streekvlak tot op die vlak van huisvergaderings; om
gehou te word op plaaslike inisiatief met medewerking van die Sentrale
Komitee en/of Streek Koördineerders.
*Verdere klem op betrokkenheid van meewerkende organisasies.
Deelnemers was dit eens dat voorgenoemde proses geensins deur 'n klein groepie persone op die Sentrale Komitee en die huidige Streek Koördineerders deurgevoer sal kan word nie. Ieder en elke individu sal sy of haar bydrae moet maak op welke manier ookal om die wa deur die drif te kry. Interessante voorstelle in hierdie verband (wat ook reuse koste-besparing sal meebring) was dat persone wat aangrensend tot snelweë of ander besige paaie en strate woon, groot borde op hulle eiendom kan oprig met die VVK se kenteken en webwerf-adres.
Daar is ook besluit (weens die kritiese belangrikheid daarvan en die reeds-bestaande werklas op die Sentrale Kantoor) om twee aparte komitees vir Bemarking en Befondsing saam te stel.
Ter afsluiting is daar 'n aantal promosie-items by die Sentrale Kantoor beskikbaar vir diegene wat dit in hulle werwing-veldtogte nuttig kan gebruik: pragtige VVK hemde en besigheidskaartjies.
Skakel gerus vir Chantal as jy verdere idees of borgskappe in hierdie verband aan die hand kan doen.
In die woorde van Jan Celliers:
*Prof Adriaan Pont –
“Hervormde Teologiese Studies na 50 jaar” (1994) : http://www.labuschagne.nl/cv.nl.pdf
verdere agtergrond: http://www.labuschagne.nl/cv.nl.pdf
Posted by A Stuijt at 13:00 No comments: